**Kyūshū** (九州, *Sembilan Wilayah*) ialah pulau ketiga terbesar di Jepun, dan terletak paling barat daya di kalangan empat pulau utama negara tersebut. Kyūshū juga pernah dikenali dengan nama Kyūkoku (九国, Sembilan Negeri), Chinzei (鎮西, *Barat Tanah Damai*), dan Tsukushi-no-shima (筑紫島, Pulau Tsukushi). Pulau Kyūshū dan pulau-pulau sekelilingnya tergolong dalam rantau bersejarah Saikaidō (西海道, Litar Laut Barat).

Pulau Kyūshū diduduki oleh 13,231,995 orang (2006) dan berkeluasan 35,640 kilometer persegi (13,760 bt2).

Geografi
--------

Pulau yang bergunung-ganang ini merupakan tempat terletaknya gunung berapi paling hidup di Jepun, iaitu Gunung Aso yang berukuran 1,591 meter (5,220 ka). Selain itu, banyak lagi juga tanda-tanda kegiatan tektonik yang lain seperti berbilang kawasan kolam air panas, khususnya di Beppu di pantai timur, dan juga di sekeliling Gunung Aso, di tengah-tengah Kyūshū.

Nama *Kyūshū* berasal dari sembilan wilayah kuno Saikaidō yang terletak di pulau ini, iaitu Chikuzen, Chikugo, Hizen, Higo, Buzen, Bungo, Hyūga, Osumi, dan Satsuma.

Kini, Kawasan Kyūshū (九州地方code: ja is deprecated  *kyūshū-chihō*) merupakan sebuah bahagian pentadbiran yang terdiri daripada tujuh wilayah di pulau Kyūshū dan juga Wilayah Okinawa di selatan:

* Kyushu Utara
	+ Wilayah Fukuoka
	+ Wilayah Saga
	+ Wilayah Kumamoto
	+ Wilayah Nagasaki
	+ Wilayah Ōita
* Wilayah Kagoshima
* Wilayah Miyazaki
* Wilayah Okinawa

Kyūshū ialah pulau ke-37 terbesar di dunia, iaitu lebih kecil berbanding Spitsbergen tetapi lebih besar daripada New Britain dan Taiwan. Pulau ini juga yang ke-13 teramai penduduk di dunia, iaitu kurang berbanding Borneo atau Sulawesi, tetapi melebihi bilangan penduduk Salsette atau Cuba.

Ekonomi dan iklim
-----------------

Peta kawasan Kyūshū dengan wilayah-wilayahnya.
Sesetengah kawasan di Kyūshū beriklim subtropika, khususnya wilayah Miyazaki dan Kagoshima. Hasil pertanian utamanya ialah beras, teh, tembakau, keledek, dan kacang soya; tidak lupa juga hasil sutera. Pulau ini terkenal kerana pelbagai jenis hasil tembikar, termasuk Arita, Imari, Satsuma, dan Karatsu. Perindustrian berat seperti kimia, kereta, semikonduktor dan pemprosesan logam, tertumpu di bahagian utaranya, sekitar Fukuoka, Kitakyushu, Nagasaki, dan Oita.

Pendidikan
----------

Universiti dan maktab utama di Kyūshū:

* Universiti kebangsaan
	+ Universiti Kyushu
	+ Institut Teknologi Kyushu
	+ Universiti Saga
	+ Universiti Nagasaki
	+ Universiti Kumamoto
	+ Universiti Oita
	+ Universiti Miyazaki
	+ Universiti Kagoshima
	+ Institut Kesihatan dan Sukan Kebangsaan di Kanoya
	+ Universiti Ryukyu
* Universiti kendalian kerajaan setempat
	+ Universiti Kitakyushu
	+ Kolej Pergigian Kyushu
	+ Universiti Wanita Fukuoka
	+ Universiti Wilayah Fukuoka
	+ Universiti Siebold Nagasaki
	+ Universiti Wilayah Nagasaki
	+ Universiti Kejururawatan dan Sains Kesihatan Oita
	+ Universiti Wilayah Kumamoto
	+ Universiti Perbandaran Miyazaki
	+ Universiti Kejururawatan Wilayah Miyazaki
	+ Universiti Kesenian Wilayah Okinawa
* Universiti swasta utama
	+ Universiti Fukuoka
	+ Universiti Kumamoto Gakuen
	+ Universiti Asia Pasifik Ritsumeikan
	+ Universiti Seinan Gakuin
	+ Universiti Kyushu Sangyo
	+ Universiti Kesihatan Pekerjaan dan Persekitaran
	+ Universiti Kurume

Lihat juga
----------

|  |  |
| --- | --- |
|  | Cari ***Kyūshū*** dalam Wikikamus bahasa Melayu, kamus bebas. |

* Geografi Japan
* Senarai kawasan di Japan
* Orang Azumi, an ancient group of people who inhabited parts of northern Kyūshū

Catatan dan rujukan
-------------------



| * l
* b
* s
 Pembahagian pentadbiran dan kawasan di Jepun  |
| --- |
| Kawasan | Hokkaidō • Tōhoku • Kantō • Chūbu (Hokuriku • Kōshin'etsu • Shin'etsu • Tōkai) • Kansai • Chūgoku (San'in • San'yō) • Shikoku • Kyūshū (Ryūkyū  • Kyushu Utara  • Kyushu Selatan) |  |
| Wilayah | 

|  |  |
| --- | --- |
| Hokkaidō | Hokkaidō |
| Tōhoku | Akita • Aomori • Fukushima • Iwate • Miyagi • Yamagata |
| Kantō | Chiba • Gunma • Ibaraki • Kanagawa • Saitama • Tochigi • Tokyo |
| Chūbu | Aichi • Fukui • Gifu • Ishikawa • Mie • Nagano • Niigata • Shizuoka • Toyama • Yamanashi |
| Kansai | Hyōgo • Kyoto • Nara • Osaka • Shiga • Wakayama |
| Chūgoku | Hiroshima • Okayama • Shimane • Tottori • Yamaguchi |
| Shikoku | Ehime • Kagawa • Kōchi • Tokushima |
| Kyūshū | **Kyūshū (tanah besar):** Fukuoka • Kagoshima • Kumamoto • Miyazaki • Nagasaki • Ōita • Saga**Kepulauan Ryūkyū:** Okinawa |

 |

Koordinat: 33°00′N 131°00′E﻿ / ﻿33.000°N 131.000°E﻿ / 33.000; 131.000